CELEX: 62010TN0533
Language: mt
Date: 2010-11-24 00:00:00
Title: Kawża T-533/10: Rikors ippreżentat fl- 24 ta’ Novembru 2010 — DTS Distribuidora de Televisión Digital vs Il-Kummissjoni

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/44
            
         Rikors ippreżentat fl-24 ta’ Novembru 2010 — DTS Distribuidora de Televisión Digital vs Il-Kummissjoni
   (Kawża T-533/10)
   ()
   2011/C 30/80
   Lingwa tal-kawża: l-Ispanjol
   
      Partijiet
   
   
      Rikorrenti: DTS Distribuidora de Televisión Digital, SA (Tres Cantos, Madrid, Spanja) (rappreżentanti: H. Brokelmann u M. Ganino, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni C(2010) 4925 finali tal-20 ta’ Lulju 2010, u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ir-rikorrenti f’din il-kawża, operatur tat-televiżjoni bis-satellita bil-ħlas, qegħda topponi d-Deċiżjoni tal-Kummissjoni C(2010) 4925 finali, tal-20 ta’ Lulju 2010, “dwar l-iskema ta’ għajnuna mill-Istat C 38/09 (ex NN 58/09) li Spanja qiegħda tippjana li timplimenta għall-Corporación de Radio y Televisión Española (RTVE)” li ddikjarat din l-iskema, fil-verżjoni tagħha emendata bil-Ley 8/2009, tat-28 ta’ Awwissu, dwar il-finanzjament tal-Corporación de Radio y Televisión Española, kompatibbli mas-suq komuni mingħajr il-bżonn li jiġu analizzati l-metodi ta’ finanzjament tagħha.
   Skont ir-rikorrenti, il-Kummissjoni ma setatx tawtorizza din l-iskema ta’ għajnuna mingħajr ma tanalizza l-metodi ta’ finanzjament introdotti mil-liġi msemmija iktar ’il fuq u, speċifikament, it-taxxa ta’ 1,5 % fuq id-dħul gross ta’ operazzjoni tal-persuni li jipprovdu servizzi ta’ televiżjoni bil-ħlas.
   Insostenn tat-talbiet tagħha r-rikorrenti tinvoka dawn il-motivi:
   
               —
            
            
               żball ta’ liġi mill-Kummissjoni peress li awtorizzat l-għajnuna li hija s-suġġett tal-kawża mingħajr ma analizzat il-metodu ta’ finanzjament tagħha. F’dan ir-rigward hija tafferma li, skont ġurisprudenza stabbilita, l-eżami ta’ għajnuna ma jistax ikun isseparat mill-eżami tal-metodu ta’ finanzjament tagħha jekk dan jifforma parti integrali mill-għajnuna, u li, fir-rigward ta’ dan il-każ, it-taxxa ta’ 1,5 % fuq id-dħul gross ta’ operazzjoni tal-persuni li jipprovdu servizzi ta’ televiżjoni bil-ħlas tifforma parti integrali mill-iskema ta’ għajnuna, li hija r-raġuni għalfejn il-Kummissjoni kien imissha analizzat din l-iskema flimkien mal-għajnuna.
            
         
               —
            
            
               ksur tal-Artikolu 106(2) TFUE, peress li l-Kummissjoni awtorizzat skema ta’ għajnuna li ma tosservax il-prinċipju ta’ proporzjonalità, peress li t-taxxi li jiffinanzjaw l-iskema jinvolvu distorsjoni serja tal-kompetizzjoni, fis-suq ta’ akkwist tal-kontenut u f’dak tat-telespettaturi downstream, li jmur kontra l-interess komuni.
            
         
               —
            
            
               ksur tal-Artikoli 49 u 65 TFUE. Skont ir-rikorrenti, il-Kummissjoni kisret dawn id-dispożizzjonijiet inkwantu l-metodu ta’ finanzjament tal-għajnuna awtorizzata tirrestrinġi l-libertà ta’ stabbiliment u l-moviment liberu tal-kapital, billi tirrendi inqas attraenti l-eżerċizzju ta’ dawn il-libertajiet mill-operaturi tat-televiżjoni bil-ħlas u minn investituri oħra stabbiliti fi Stati Membri oħra.